rejauldu/bengali-wikipedia huggingface dataset:
মো: সরোয়ার হোসেন (জন্ম ১৬ জানুয়ারি, ১৯৬৬) বাংলাদেশ সেনাবাহিনীর একজন সাবেক মেজর জেনারেল। ২০১৬ সালের নভেম্বর মাসে তিনি রাষ্ট্রপতির সামরিক সচিব হিসাবে নিয়োগ লাভ করেন। অবসর গ্রহণের পর তিনি মো. সারওয়ার হোসেন সিমটেক্স ইন্ডাস্ট্রিজ লিমিটেডের পরিচালক বোর্ডের চেয়ারম্যান হিসেবে দায়িত্ব পালন করছেন।   শিক্ষা ও কর্মজীবন  জেনারেল সারোয়ার ব্রিগেডিয়ার জেনারেল পদমর্যাদায় প্রতিরক্ষা গোয়েন্দা সংস্থা ডিজিএফআই’র ইন্টারনাল অ্যাফেয়ার্স ব্যুরোর পরিচালক ছিলেন তিনি। বাংলাদেশ মিলিটারি একাডেমির ১৫তম ব্যাচের কর্মকর্তা মো: সারওয়ার হোসেন ১৯৮৬ সালের ডিসেম্বরে সেনাবাহিনীতে কমিশন লাভ করেন। ডিজিএফআইতে কাজ করার আগে তিনি খুলনার মিলিটারি কলেজিয়েট স্কুলের অধ্যক্ষ হিসেবে দায়িত্ব পালন করেছেন। পার্বত্য শান্তি চুক্তির আগে ও পরে পার্বত্য চট্টগ্রামে দায়িত্ব পালন করেন মো: সারওয়ার হোসেন। ৪ ইস্ট বেঙ্গল রেজিমেন্ট এবং ৩০৫ ইনফান্ট্রি ব্রিগেডের নেতৃত্ব দিয়েছেন তিনি। মিরপুরের ডিফেন্স সার্ভিসেস কমান্ড অ্যান্ড স্টাফ কলেজ, ন্যাশনাল ডিফেন্স কলেজ এবং ভারতের কলেজ অফ ডিফেন্সে ম্যানেজমেন্ট থেকে বিভিন্ন ডিগ্রি অর্জন করেছেন তিনি। বর্তমানে ঢাকা বিশ্ববিদ্যালয় থেকে বাংলাদেশের মুক্তিযুদ্ধের ওপর পিএইচডি করছেন এই সেনা কর্মকর্তা। তিনি সমসাময়িক বিষয় নিয়ে বিভিন্ন  পত্রিকায় এবং ম্যাগাজিনে নিয়মিত  লেখালেখি করেন।  তার প্রথম বই, “শিরোনামহীন চিন্তা” বিভিন্ন বিষয়ে বিভিন্ন রকম নিবন্ধের সংগ্রহশালা। “১৯৭১: রেজিসট্যান্স, রেসিলিয়েন্স অ্যান্ড রেডেম্পশন”  বইয়ের লেখক তিনি। বাংলাদেশের স্বাধীনতা যুদ্ধের একটি কাজ, ২০১৯ সালে প্রকাশিত হয়।   জাতিসংঘ মিশন  মধ্যপ্রাচ্য ও আফ্রিকায় শান্তিরক্ষা মিশনে দায়িত্ব পালন করেছেন তিনি।   পুরস্কার ও সম্মাননা   পেশাগত ভূমিকার জন্য সেনাবাহিনীর ‘বিশিষ্ট সেবা পদক’ ও ‘সেনা গৌরব পদক’ পেয়েছেন মো: সারওয়ার হোসেন।   তথ্যসূত্র    পূর্বসূরী আবুল হোসেন ডিজিটাল শেয়ার ২০১৯ অনুসৃত   দ্বারা শায়িত্ব  বিষয়শ্রেণী:১৯৬৬-এ জন্ম বিষয়শ্রেণী:বাংলাদেশী জেনারেল বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নর্থ সাউথ বিশ্ববিদ্যালয়ের শিক্ষক
25px|alt=|link= Hello {{subst:BASEPAGENAME}}, thank you for your interest in reviewing articles at WikiProject Articles for Creation. Your account is not yet auto-confirmed. Because of this, you are not fully able to act as reviewer. If you wish to continue reviewing submissions at Articles for Creation, please ensure you are fully conversant with the reviewing instructions and consider asking for the confirmed permission—so that you can accept articles as well as decline them.
মাওতিনি ( - "আমার জন্মভূমি") হলো ইরাকের জাতীয় সঙ্গীত।  এটি ফিলিস্তিনি কবি ইব্রাহিম তুকানের একটি জনপ্রিয় কবিতা যা প্রায় ১৯৩৪ সালে লিখেছেন এবং এতে সুর দিয়েছেন লেবাননী মোহাম্মদ ফ্লাইফেল। এটি ১৯৯৬ সাল পর্যন্ত ফিলিস্তিনের জাতীয় সঙ্গীত হিসেবে ব্যবহার করা হয় এবং পরে একে নতুন জাতীয় সঙ্গীত ফিদা'ই দ্বারা আনুষ্ঠানিকভাবে প্রতিস্থাপিত করা হয়েছে।   গানের কথা এবং অনুবাদ  আরবি ভাষায়  উচ্চরণ  অনুবাদস্তবক ১Mawṭinī mawṭinī Al-jalālu wa-l-jamālu wa-s-sanā'u wa-l-bahā'u Fī rubāk fī rubāk Wa-l-ḥayātu wa-n-najātu wal-hanā'u wa-r-rajā'u Fī hawāk fī hawāk Hal arāk hal arāk Sālimān munaʿamān wa ġānimān mukarramān Sālimān munaʿamān wa ġānimān mukarramān Hal arāk fī ʿulāk Tabluġu s-simāk tabluġu s-simāk Mawṭinī mawṭinīআমার স্বদেশ, আমার স্বদেশ গরিমা ও সৌন্দর্য, মাহাত্ম্য ও জাঁকজমক তোমার পাহাড়ে, তোমার পাহাড়ে জীবন ও উদ্ধার, সুখ ও আশা তোমার বাতাসে, তোমার বাতাসে আমি কি তোমাকে দেখবো, আমি কি তোমাকে দেখবো, নিরাপদে সান্ত্বনা ও বিজয়ে সম্মানিত নিরাপদে সান্ত্বনা ও বিজয়ে সম্মানিত আমি কি তোমাকে দেখবো তোমার মহত্ত্বে তারার আনার পথে, তারার আনার পথে আমার স্বদেশ, আমার স্বদেশস্তবক ২Mawṭinī mawṭinī Aş-şabābu lan yakilla hammuhu an tastaqilla Aw yabīd, aw yabīd Nastaqī mina r-radá wa lan nakūna li-l-ʿidā' Kālʿabīd, kālʿabīd Lā nurīd lā nurīd Ḏullanā al-mu'abbada wa ʿayşanā al-munakkada Ḏullanā al-mu'abbada wa ʿayşanā al-munakkada Lā nurīd bal nuʿīd Majdanā t-talīd majdanā t-talīd Mawṭinī mawṭinīMy homeland, my homeland The youth will not tire, 'till your independence Or they die, or they die We will drink from death, and will not be to our enemies Like slaves, like slaves We do not want, we do not want An eternal humiliation, nor a miserable life An eternal humiliation, nor a miserable life We do not want, but we will bring back Our storied glory, our storied glory My homeland, my homelandস্তবক ৩Mawṭinī mawṭinī Al-ḥusāmu wa-l-yarāʿu lā l-kalām wa-n-nizāʿu Ramzunā ramzunā Majdunā wa ʿahdunā wa wājibun mina l-wafā' Yahuzzunā yahuzzunā ʿIzzunā ʿizzunā Ġāyâtun tuşarrifu wa rāyâtun turafrifu Ġāyâtun tuşarrifu wa rāyâtun turafrifu Yā hanāk fī ʿulāk Qāhirān ʿidāk qāhirān ʿidāk Mawṭinī mawṭinīMy homeland, my homeland The sword and the pen, not the talk nor the quarrel Are our symbols, are our symbols Our glory and our covenant, and a faithful duty Moves us, moves us Our glory, our glory Is an honorable cause, and a waving flag Is an honorable cause, and a waving flag O, behold you, in your eminence Victorious over your enemies, victorious over your enemies My homeland, my homeland   তথ্যসূত্র    বহিঃসংযোগ   Information on Mawtini at NationalAnthems.me  Ilham al Madfai  – A free download of Iraqi singer Ilham al Madfai's version of "Mawtini" is available at his official website, from the CD "The Voice of Iraq"  Anthem Original Performance  Watch Mawtini sung by Algerian youth  Free download of Mawtini performed by Sgt. Brenda Bushera, a member of the 34th Red Bull Infantry Band  Listen to a Syrian version  Watch the People's National Army (Algeria) singing Mawtini  বিষয়শ্রেণী:জাতীয় সঙ্গীত বিষয়শ্রেণী:ইরাকের জাতীয় প্রতীক বিষয়শ্রেণী:ফিলিস্তিনের জাতীয় প্রতীক বিষয়শ্রেণী:এশীয় জাতীয় সঙ্গীত
ইহানা ধিল্লোন (জন্ম: ১৮ই আগস্ট ১৯৮৯) হলেন একজন ভারতীয় অভিনেত্রী, যিনি বলিউড এবং পাঞ্জাবি চলচ্চিত্র উভয় ক্ষেত্রেই কাজ করছেন। তিনি হেট স্টোরি ৪ নামক বলিউডের জনপ্রিয় উত্তেজনাপূর্ণ চলচ্চিত্রে অভিনয়ের মধ্য দিয়ে আত্মপ্রকাশ করেছেন। তিনি উক্ত চলচ্চিত্রে রিশমা নামের এক কর্পোরেট নারীর চরিত্রে অভিনয় করেছেন, যিনি তাঁর বাগদত্তার হত্যার প্রতিশোধ নিতে চেয়েছিলেন। এই চলচ্চিত্রে তাঁর অভিনয়ের জন্য ইহানা সারা দেশ জুড়ে সমালোচকদের দৃষ্টি আকর্ষণ করেছিলেন। তাঁর বহুভাষিক দক্ষতা তাঁকে ড্যাডি কুল মুন্ডি ফুল (২০১৩), টাইগার (২০১৬) এবং থাগ লাইফ (২০১৭)-এর মতো সংবেদনশীল পাঞ্জাবি চলচ্চিত্রে সাফল্য অর্জন করতে সহায়তা করেছে। অর্জুন রামপাল অভিনীত শৈলেশ বর্মা পরিচালিত নাস্তিক নামক আসন্ন একটি চলচ্চিত্রে অভিনয়ের মাধ্যমে তিনি আবারও বড় পর্দায় হাজির হতে চলেছেন।   প্রারম্ভিক জীবন  ইহানা ধিল্লোন ১৯৮৯ সালের ১৮ই আগস্ট তারিখে ভারতের পাঞ্জাবের দক্ষিণ-পশ্চিম শহর ফরিদকোটের একটি মধ্যবিত্ত শিখ পরিবারে জন্মগ্রহণ করেছেন। তাঁর কিরণ ধিল্লোন নামে একটি বড় বোন রয়েছে। ইহানা পাঞ্জাব বিশ্ববিদ্যালয় থেকে পর্যটন ও আতিথেয়তা বিভাগে স্নাতক ডিগ্রি অর্জন করেছেন। স্নাতক শেষ হওয়ার পরে তিনি হোটেল ম্যানেজমেন্ট বিভাগে স্নাতকোত্তর জন্য মার্কিন যুক্তরাষ্ট্রে যান। ইহানা স্টাডিজ, সুন্দরী এবং প্রথম থেকেই প্রাকৃতিক নান্দনিক বোধের অধিকারী ছিলেন। তাঁর নিজের রাজ্যের ঐতিহ্যবাহী নৃত্য - পাঞ্জাবি গিদ্দার প্রতি তাঁর গভীর আগ্রহ ছিল। তিনি মঞ্চ অভিনয় করতে পছন্দ করতেন এবং সর্বদা পরিপূর্ণতার সাথে তিনি তাঁর চরিত্রগুলোতে অভিনয় করেন।   কর্মজীবন  ইহানা পড়াশোনা শেষ করে আটলান্টা হোটেল ক্রাউন প্লাজায় কাজ করেছেন, যেখানে তার চেহারা একটি মডেলিং এজেন্সিটির দৃষ্টি আকর্ষণ করে এবং তারা তাকে একটি কাজের প্রস্তাব দেয়। এভাবেই আটলান্টায় তার মডেলিং জীবন শুরু হয়েছিল। ভারতে ফিরে আসার পরে, তিনি তার প্রথম টেলিভিশন অনুষ্ঠান, জুয়েলস অফ রয়্যালস এ কাজ করেছেন; ২০১০ সালে চ্যানেল টিএলসিতে প্রচারিত এই অনুষ্ঠানে তিনি অভিনেত্রী লিজা রায়ের সাথে কাজ করেছেন। ২০১৩ সালে, তিনি তার প্রথম চলচ্চিত্র ড্যাডি কুল মুন্ডি ফুল এ অভিনয় করেছেন; যেখানে তিনি মিঙ্কি নামে শহরের একটি ছোট্ট মেয়ের চরিত্রে অভিনয় করেছেন। এই চলচ্চিত্রে তার অভিনয় পাঞ্জাবি চলচ্চিত্র জগতের প্রায় সকল সমালোচকদের কাছ থেকে প্রশংসা কুড়িয়েছিল।  তার কর্মজীবনে বিভিন্ন বৈচিত্র্যময় চরিত্রের মধ্যে একটি হচ্ছে কানাডার সাংবাদিক একুমের চরিত্রটি; সিপ্পি গিল অভিনীত টাইগার (২০১৬) নামক চলচ্চিত্রে মাদকাসক্ত ব্যক্তিদের সাথে নারীরা কীভাবে আচরণ করেন সে বিষয় নিয়ে নির্মিত চলচ্চিত্রে তিনি এই চরিত্রে অভিনয় করেছেন।   তথ্যসূত্র    বহিঃসংযোগ        বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি
জন ফ্রান্সিস ক্লাউজার (, আ-ধ্ব-ব:[ˈklaʊzər]; জন্ম ১লা ডিসেম্বর, ১৯৪২) একজন তাত্ত্বিক ও পরীক্ষাধর্মী পদার্থবিজ্ঞানী, যিনি কোয়ান্টাম বলবিজ্ঞানের ভিত্তিতে অবদান রাখার জন্য পরিচিতি লাভ করেন। বিশেষ করে তিনি ক্লাউজার-হর্ন-শিমোনি-হোল্ট অসমতার জন্য বিশেষভাবে পরিচিত। তিনি ২০২২ সালে ফরাসি পদার্থবিজ্ঞানী আলাঁ আস্পে ও অস্ট্রীয় পদার্থবিজ্ঞানী আন্টন সাইলিঙারের সাথে একত্রে পদার্থবিজ্ঞানে নোবেল পুরস্কার লাভ করেন। "বিজড়িত ফোটনসমূহ নিয়ে পরীক্ষানিরীক্ষার মাধ্যমে বেল অসমতাগুলির লঙ্ঘন প্রদর্শন করা ও কোয়ান্টাম তথ্যবিজ্ঞানের অগ্রপথিকসুলভ গবেষণাকর্মের জন্য" তাঁদেরকে এই পুরস্কার প্রদান করা হয়।  এই তিন গবেষক অভিনব কিছু পরীক্ষার মাধ্যমে বিজড়িত অবস্থায় অবস্থিত কোয়ান্টাম কণাসমূহের বৈজ্ঞানিক অনুসন্ধান ও নিয়ন্ত্রণ করার সম্ভাব্যতা প্রদর্শন করেন। তাদের উদ্ভাবিত পরীক্ষাধর্মী সরঞ্জামগুলি কোয়ান্টাম প্রযুক্তি ক্ষেত্রে নতুন যুগের সূচনা করে। কোয়ান্টাম বিজড়িত অবস্থাতে দুইটি কণা একক একটি সংস্থান বা সমবায় হিসেবে কাজ করে ও এর ভেতরে থেকে একে অপরকে প্রভাবিত করে, যদিও এ সময় তারা পরস্পর থেকে বিশাল দূরত্বে পৃথক অবস্থানে অবস্থান করতে পারে। তাঁরা একে অপরের চেয়ে স্বাধীনভাবে কাজ করে কোয়ান্টাম বিজড়ন নামের ঘটনাটির উপর বৈজ্ঞানিক অনুসন্ধানকার্য পরিচালনা করেন ও এটি প্রদর্শনের জন্য নতুন নতুন পরীক্ষার সৃষ্টি করেন। সামষ্টিকভাবে তাদের গবেষণাকর্মগুলি আমাদের কাছে নতুন এক বিশ্বের দ্বার উন্মোচন করেছে এবং আমরা পরিমাপ নিয়ে কীভাবে চিন্তা করি, তার ভিত্তি নড়িয়ে দিয়েছে। একই সাথে তাদের গবেষণাকর্মগুলির ফলাফল কোয়ান্টাম তথ্যবিজ্ঞান ক্ষেত্রটিতে ব্যাপক অবদান রেখেছে এবং কোয়ান্টাম তথ্যের উপর ভিত্তি করে নতুন প্রযুক্তির পথ করে দিয়েছে। কোয়ান্টাম তথ্যবিজ্ঞান হল সেই বৈজ্ঞানিক ক্ষেত্র যেখানে পরিগণন (কম্পিউটিং), যোগাযোগ ও তথ্যগুপ্তিবিদ্যা বা গুপ্তলিখনবিদ্যা (ক্রিপ্টোগ্রাফি) ক্ষেত্রগুলিতে নাটকীয় অগ্রগতি অর্জনের উদ্দেশ্যে কোয়ান্টামীয় মূলনীতিগুলিকে ব্যবহার করে ব্যবহারিক যন্ত্রপাতি ও কৌশল সৃষ্টির প্রতিযোগিতা চলমান আছে। আস্পে, ক্লাউজার ও সাইলিঙারের গবেষণাকর্মগুলি ব্যবহারিক ক্ষেত্রে প্রয়োগযোগ্য এমন সব তাত্ত্বিক পদ্ধতি ও এমন সব নিষ্পত্তিকারী পরীক্ষাভিত্তিক পরিমাপ প্রদান করেছে, যেগুলি চিরায়ত বিশ্ব ও কোয়ান্টাম বিশ্বের মধ্যে বিদ্যমান পার্থক্যকে আরও সুস্পষ্ট করেছে। এগুলি দেখিয়েছে যে কোয়ান্টাম বস্তুগুলি বিজড়নের মাধ্যমে এমন উপায়ে একে অপরের সম্পর্কিত যে ব্যাপারটি চিরায়ত বস্তুতে অসম্ভব। তাদের কাজ কোয়ান্টাম পরিগণন ও কোয়ান্টাম যোগাযোগের মৌলিক ভিত্তি গঠন করেছে।  তথ্যসূত্র  বিষয়শ্রেণী:মার্কিন পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:২১শ শতাব্দীর মার্কিন পদার্থবিজ্ঞানী বিষয়শ্রেণী:১৯৪২-এ জন্ম বিষয়শ্রেণী:পদার্থবিজ্ঞানে ওল্ফ পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
ইঙ্গেবার্গ ব্রুন বার্টেলসেন (২৬ এপ্রিল ১৮৯৪ – ২৬ জুন ১৯৭৭) একজন ডেনীয় অভিনেত্রী ছিলেন।  তিনি ১৯১১ থেকে ১৯৩৬ সালের মধ্যে ৮০ টিরও বেশি চলচ্চিত্রে অভিনয়  ।   তথ্যসূত্র    বহিঃসংযোগ      বিষয়শ্রেণী:১৮৯৪-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:ডেনীয় চলচ্চিত্র অভিনেত্রী বিষয়শ্রেণী:উদ্ধৃতি শৈলীতে ডেনীয় ভাষার উৎস (da) বিষয়শ্রেণী:মার্কিন যুক্তরাষ্ট্রে ডেনীয় অভিবাসী বিষয়শ্রেণী:কোপেনহেগেনের অভিনেত্রী বিষয়শ্রেণী:ডেনীয় মঞ্চ অভিনেত্রী বিষয়শ্রেণী:ডেনীয় নির্বাক চলচ্চিত্র অভিনেত্রী
থাম্ব|300x300পিক্সেল| মাশরুম  ছত্রাকের এক ধরনের প্রজনন অঙ্গ হিসাবে বিবেচিত হয়।  ছত্রাকবিজ্ঞান হলো জীববিজ্ঞানের একটি শাখা যা ছত্রাক, ছত্রাকের বংশাণুবিজ্ঞান এবং প্রাণরসায়ন বৈশিষ্ট্য, ছত্রাকের শ্রেণিবিন্যাস এবং সনাতনী ঔষধ, খাদ্য, ছত্রাকের বিষাক্ততা ও সংক্রমণ ইত্যাদির উৎস হিসেবে  ছত্রাকের উপযোগিতা নিয়ে আলোচনা করে।  যে জীববিজ্ঞানী ছত্রাকবিজ্ঞানের বিশেষজ্ঞ তাকে ছত্রাকবিজ্ঞানী বলা হয়।  উদ্ভিদের বিভিন্ন রোগের অধ্যয়ন বা ফাইটোপ্যাথোলজির  সাথে ছত্রাকবিজ্ঞান নিবিড়ভাবে সম্পর্কিত। কারণ, উদ্ভিদের বেশিরভাগ সংখ্যক রোগ ছত্রাক দ্বারা সংক্রমিত হয়।   সাধারণ বর্ণনা  মাইকোলজি  শব্দটি গ্রীক থেকে এসেছে: μύκης ( মুকস ), যার অর্থ "ছত্রাক" এবং প্রত্যয়   ( -লগিয়া ), যার অর্থ "অধ্যয়ন"। ঐতিহাসিকভাবে, ছত্রাকবিজ্ঞান  উদ্ভিদবিজ্ঞানের একটি শাখা হিসেবে বিবেচিত হত। কেননা,  ছত্রাক বিবর্তনীয়ভাবে উদ্ভিদের চেয়ে প্রাণীদের সাথে ঘনিষ্ঠভাবে সম্পর্কিত।  কয়েক দশক আগে পর্যন্তো এই তথ্য স্বীকৃত ছিল না।  । শুরুর দিকে   ছত্রাকবিজ্ঞানীদের মধ্যে রয়েছেন মধ্যে এলিয়াস ম্যাগনাস ফ্রাইস, ক্রিশ্চিয়ান হেনড্রিক পার্সুন, অ্যান্টন ডি বারি, এলিজাবেথ ইটন মোর্স এবং লুইস ডেভিড ভন শোয়াইনিৎয উল্লেখযোগ্য।  অনেক ছত্রাক প্রতিবিষ, অ্যান্টিবায়োটিক এবং অন্যান্য গৌণ বিপাক উৎপাদন করে। উদাহরণস্বরূপ, সার্বজনীন (বিশ্বব্যাপী) মহাজাতি ফিউসারিয়াম (Fusarium) এবং মানুষের স্বাস্থ্যে ফিউসারিয়াম কর্তৃক উৎপাদিত প্রতিবিষের প্রভাব নিয়ে আব্রাহাম জফের বিস্তর গবেষণা উল্লেখযোগ্য।   ইতিহাস  এটা বিশ্বাস করা হয় যে, মানুষ প্রাগৈতিহাসিক সময় থেকেই খাদ্য হিসাবে মাশরুম সংগ্রহ করা শুরু করে। সর্বপ্রথম ইউরিপিডস (খ্রিস্টপূর্ব ৪৮০-৪০৬) এর রচনায় মাশরুম সম্পর্কে লিপিবদ্ধ করা হয়েছিল। সর্বপ্রথম গ্রীক দার্শনিক থিওফ্রাস্টোস অফ ইরেসোস (খ্রিস্টপূর্ব ৩ ৩৭১-২৮৮ ) উদ্ভিদকে নিয়ম মেনে শ্রেণিবদ্ধ করার চেষ্টা করেছিলেন। এই তালিকায় মাশরুম নির্দিষ্ট অঙ্গ অনুপস্থিত এমন উদ্ভিদ হিসাবে লিপিবদ্ধ করা হয়েছিল। এরপরে প্লিনি দ্য এল্ডার (২৩ – ৭৯ AD খ্রিস্টাব্দ) তার এনসাইক্লোপিডিয়া ন্যাচারালিস ইস্তোরিয়াতে ট্রাফলস সম্পর্কে লিখেন।   মাইকোলজি এবং ঔষধ আবিষ্কার  কয়েক শতাব্দী ধরে,  চীন, জাপান এবং রাশিয়ায় লোকজ ওষুধ হিসাবে মাশরুম নথিভুক্ত করা হয়েছে।  যদিও লোকজ ঔষধ হিসেবে মাশরুমের ব্যবহার মূলত এশীয় মহাদেশ কেন্দ্রিক, তবে বিশ্বের অন্যান্য অঞ্চলের মতো মধ্য প্রাচ্য, পোল্যান্ড এবং বেলারুশের লোকেরা ওষধি উদ্দেশ্যে মাশরুম ব্যবহার করে বলে নথিতে পাওয়া যায়।   আরো দেখুন    মাশরুম  প্রতিবিষ  পরজীবীবিজ্ঞান   তথ্যসূত্র   বিষয়শ্রেণী:উদ্ধৃতি শৈলীতে লাতিন ভাষার উৎস (la) বিষয়শ্রেণী:জীববিজ্ঞান বিষয়শ্রেণী:ছত্রাকবিজ্ঞান বিষয়শ্রেণী:জীববিজ্ঞানের শাখা
হান্স ভানাকেন (; জন্ম: ২৪ আগস্ট ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ব্রুজ এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১২ সালে, ভানাকেন বেলজিয়াম অনূর্ধ্ব-২০ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৮ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২১ ম্যাচে ৫টি গোল করেছেন।  প্রারম্ভিক জীবন হান্স ভানাকেন ১৯৯২ সালের ২৪শে আগস্ট তারিখে বেলজিয়ামের পেল্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভানাকেন বেলজিয়াম অনূর্ধ্ব-২০ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ৫ ম্যাচে অংশগ্রহণ করেছেন।  ২০১৮ সালের ৭ই সেপ্টেম্বর তারিখে, ২৬ বছর ও ১৪ দিন বয়সে, ডান পায়ে ফুটবল খেলায় পারদর্শী ভানাকেন স্কটল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন।https://int.soccerway.com/matches/2018/09/07/world/friendlies/scotland/belgium/2765554/ উক্ত ম্যাচের ৫৬তম মিনিটে আক্রমণভাগের খেলোয়াড় এদেন আজারের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2018-september-schottland-belgien/ ম্যাচে তিনি ১৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3018178 ম্যাচটি বেলজিয়াম ৪–০ গোলের ব্যবধানে জয়লাভ করেছিল।https://www.national-football-teams.com/matches/report/20571/Scotland_Belgium.html বেলজিয়ামের হয়ে অভিষেকের বছরে ভানাকেন সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০১৮  ২  ০ ২০১৯  ২  ০ ২০২০  ৪  ০ ২০২১  ৯  ৩ ২০২২  ৪  ২ সর্বমোট  ২১  ৫  তথ্যসূত্র  বহিঃসংযোগ                       বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বেলজীয় পুরুষ ফুটবলার বিষয়শ্রেণী:স্পোর্টিং লোরেকেনের খেলোয়াড় বিষয়শ্রেণী:লোমেল স্পোর্টস ক্লাবের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:লিমবুর্খের (বেলজিয়াম) ক্রীড়াবিদ বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ইমদাদুল হক বাংলাদেশ আওয়ামী লীগ এর রাজনীতিবিদ ও ঠাকুরগাঁও-৩ এর প্রাক্তন সংসদ সদস্য।   কর্মজীবন  তিনি বাংলাদেশ আওয়ামী লীগ হতে মনোনায়ন নিয়ে ১৯৯৬ সালে ঠাকুরগাঁও-৩ হতে সংসদ সদস্য নির্বাচিত হয়েছেন।  ঠাকুরগাঁও জেলার আওয়ামী লীগের সহ-সভাপতি পদে দায়িত্ব পালন করেন।    তথ্যসূত্র   বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঠাকুরগাঁও জেলার রাজনীতিবিদ বিষয়শ্রেণী:জীবিত ব্যক্তি
সোলেমান বগদাদী (), যিনি শাহ ফতেহ গাজী নামে বেশ মশহূর, ছিলেন হজরত শাহজালালের অন্যতম সফরসঙ্গী। মাধবপুরে ইসলাম প্রচারের সাথে তার নাম জড়িয়ে আছে।    জীবনী  তার আসল নাম ছিল সোলেমান এবং তিনি বগদাদ থেকে এসেছিলেন। শাহ জালাল বগদাদ শহরের মধ্য দিয়ে গিয়েছেন বলে জানা যায়, যেটি হুলাগু খান শাসিত মঙ্গোল সাম্রাজ্যের দক্ষিণ-পশ্চিমাঞ্চল ইলখানাতের দখলে ছিল।   ১৩০৩ খ্রীষ্টাব্দে, শাহ সোলেমান বগদাদী সাহেব শাহ জালালের অধীনে শ্রীহট্ট বিজয়ে অংশগ্রহণ করেন।  বিজয়ের পরপরই, সুলতান শমসুদ্দিন ফিরুজ শাহের সিপাহসালার সৈয়দ নাসিরুদ্দিনের নেতৃত্বে তুঙ্গাচল দখল করতে যে ১২ আউলিয়াকে পাঠানো হয়েছিল তাদের মধ্যে শাহ সোলেমান বগদাদী ওরফে ফতেহ গাজী একজন ছিলেন।  রাজা আচক নারায়ণ তার পরিবার নিয়ে মথুরায় পালিয়ে যান। তার পরাজয়ের পর তুঙ্গাচলের নাম বদলিয়ে তরফ রাখা হয় এবং মুসলিম বাংলায় যুক্ত করা হয়।  শাহ সোলেমান বগদাদী ওরফে ফতেহ গাজী বেজোড়া পরিদর্শন করার পর, রঘুনন্দন পাহাড়ের কাছাকাছি একটি গাঁয়ে বসতি স্থাপন করেন, যেখানে তিনি তার নিজস্ব চিল্লাখানা কায়েম করেন। তাঁর নামানুসারে গাঁয়ের নামকরণ করা হয় ফতেপুর (বর্তমানে শাহজীবাজার, মাধবপুর)। তিনি তার দুই ভাগ্নে দ্বারা বসতি স্থাপন করেছিলেন; আহমদ গাজী ও মসুদ গাজী।  এই তিনজন আউলিয়াকে শাহজীবাজার রেলওয়ে স্টেশনের কাছে অবস্থিত একটি দরগাহে একে অপরের পাশে সমাহিত করা হয়েছে।  তার উরুস ডিসেম্বর মাসে লাখ ইনসানের দ্বারা পালিত হয়, আজও, দরগাহ-ই-হযরত শাহ সোলেমান ফতেহ গাজী বাগদাদীতে।    বর্তমান পরিস্থিতি  ২০১৫ খ্রীষ্টাব্দের উরুস মাহফিলে, তার দরগার পাশে একটি পুতুল নাচের অনুষ্ঠানের হওয়ার কারণে একটি বিতর্কের পয়দা হয়েছিল।    তথ্যসূত্র   বিষয়শ্রেণী:বাগদাদের ব্যক্তি বিষয়শ্রেণী:বাংলাদেশী সুফি সাধক
নাজমাহ স্পোর্টিং ক্লাব () লেবাননের বেইরুট শহরভিত্তিক একটি পেশাদার ফুটবল ক্লাব। বর্তমানে এটি লেবাননের পেশাদার ক্লাব ফুটবলের শীর্ষ স্তর লেবানীয় প্রিমিয়ার লিগ প্রতিযোগিতায় অংশগ্রহণ করে।  বেইরুটি ক্লাবটি ১৯৪৫ সালে প্রতিষ্ঠিত হয়, ১৯৪৭-এ লাইসেন্স লাভ করে। ৮টি লিগ শিরোপা, ৮টি এফএ কাপ, ৮টি এলিট কাপ, ও ৭টি ৮টি সুপার কাপ জিতেছে। ২০০৫ এএফসি কাপ প্রতিযোগিতার ফাইনালে তারা জর্ডানের আল-ফয়সালির কাছে হেরে যায় ও রানার্স-আপ হয়।  বেইরুটের আরেক ক্লাব আনসারের সাথে নাজমাহ-এর প্রতিদ্বন্দ্বিতা জন্ম দিয়েছে বেইরুট ডার্বির। ক্লাবটি লেবাননের হারিরি রাজনৈতিক পরিবারের সাথে যুক্ত।  সম্মাননা ঘরোয়া লিগ লেবানীয় প্রিমিয়ার লিগ চ্যাম্পিয়ন (৮):  লেবানীয় ২য় ডিভিশন চ্যাম্পিয়ন (১): ১৯৫০–৫১  কাপ লেবানীয় এফএ কাপ চ্যাম্পিয়ন (৮):  রানার্স-আপ (৯):  লেবানীয় এলিট কাপ (বিলুপ্ত) চ্যাম্পিয়ন (১২; রেকর্ড):  রানার্স-আপ (২): ১৯৯৭, ২০১৩ লেবানীয় সুপার কাপ চ্যাম্পিয়ন (৭):  রানার্স-আপ (৫): ১৯৯৬, ১৯৯৭, ২০০৫, ২০১৮, ২০২১  মহাদেশীয়  এএফসি কাপ  রানার্স-আপ (১): ২০০৫ আরব ক্লাব চ্যাম্পিয়ন্স কাপ রানার্স-আপ (১): ১৯৮১–৮২  পুরস্কার এশিয়ার শ্রেষ্ঠ ক্লাব বিজয়ী (১): মার্চ ২০০০ তথ্যসূত্র  টীকা  বহিঃসংযোগ     নাজমাহ এসসি, এএফসি  নাজমাহ এসসি , লেবাননএফজি  বিষয়শ্রেণী:লেবাননের ফুটবল ক্লাব বিষয়শ্রেণী:১৯৪৫-এ প্রতিষ্ঠিত ফুটবল ক্লাব বিষয়শ্রেণী:১৯৪৫-এ প্রতিষ্ঠিত
২০১৫ বাংলাদেশ ক্রিকেট লিগ হলো বাংলাদেশ ক্রিকেট লিগের তৃতীয় আসর, এটি একটি প্রথম-শ্রেণীর ক্রিকেট টুর্নামেন্ট যা বাংলাদেশে ২১ এপ্রিল ২০১৫ থেকে ২৭ মে ২০১৫ পর্যন্ত অনুষ্ঠিত হয়। গত আসরে দক্ষিণাঞ্চল চ্যাম্পিয়ন হয়, তারা ফাইনালে উত্তরাঞ্চলকে ২১৩ রানে পরাজিত করে।  এই মৌসুমে দক্ষিণাঞ্চল চ্যাম্পিয়ন হয়।  ভেন্যু  ঢাকাচট্টগ্রামনারায়ণগঞ্জশের-ই-বাংলা জাতীয় ক্রিকেট স্টেডিয়ামজহুর আহমেদ চৌধুরী স্টেডিয়ামখান সাহেব ওসমান আলী স্টেডিয়ামধারণক্ষমতা: ২৫,৪১৬ধারণক্ষমতা: ২০,০০০ধারণক্ষমতা: ২৫,০০০ 250px|   ম্যাচ: ১ ম্যাচ: ৩ ম্যাচ: ২  ফরম্যাট  চারটি (4) ফ্র্যাঞ্চাইজি দল একে অপরের সাথে একক লিগের ভিত্তিতে খেলবে যেখানে প্রতিটি দল 3 (তিন) চার দিনের ম্যাচ পাবে, পয়েন্ট টেবিলের শীর্ষ দুটি দল ফাইনালে খেলবে।  পয়েন্ট স্কোরিং  লিগের ম্যাচগুলি পয়েন্ট সিস্টেমে খেলা হবে যা নিম্নরূপ:  i) একটি জয়ের জন্য, 16 পয়েন্ট এবং প্রথম ইনিংসে স্কোর করা যেকোনো বোনাস পয়েন্ট। ii) টাই হলে, প্রতিটি দল 8 পয়েন্ট স্কোর করবে, এবং প্রথম ইনিংসে স্কোর করা যেকোনো বোনাস পয়েন্ট। iii) একটি ড্র হওয়া ম্যাচে, প্রতিটি দল 3 পয়েন্ট স্কোর করবে, এবং প্রথম ইনিংসে স্কোর করা যেকোনো বোনাস পয়েন্ট iv) যদি বল না করে একটি ম্যাচ পরিত্যক্ত হয়, প্রতিটি দল 3 পয়েন্ট স্কোর করবে।  প্রথম ইনিংসের বোনাস পয়েন্ট:  প্রথম ইনিংসের বোনাস পয়েন্ট নিম্নরূপ  ক) ব্যাটিং এবং বোলিং বোনাস পয়েন্ট শুধুমাত্র প্রতিটি দলের প্রথম ইনিংসের জন্য প্রযোজ্য হবে শুধুমাত্র 110 ওভারের শেষ পর্যন্ত এবং ম্যাচের ফলাফল যাই হোক না কেন ধরে রাখা হবে।  i) সর্বোচ্চ পাঁচটি ব্যাটিং বোনাস পয়েন্ট নিম্নরূপ পাওয়া যাবে:  200 থেকে 249 রান................................................. ..... 1 পয়েন্ট 250 থেকে 299 রান................................................. ... 2 পয়েন্ট 300 থেকে 349 রান ................................................... ... 3 পয়েন্ট 350 থেকে 399 রান............................................ ... 4 পয়েন্ট 400 রান বা তার বেশি............................................ .. 5 পয়েন্ট  ii) সর্বাধিক তিনটি বোলিং বোনাস পয়েন্ট নিম্নরূপ পাওয়া যাবে:  ৩ থেকে ৫ উইকেট নিয়েছেন................................................ বিন্দু 6 থেকে 8 উইকেট .................................. 2 পয়েন্ট 9 থেকে 10 উইকেট নিয়েছেন................................................. ৩ পয়েন্ট  খ) প্রথম ইনিংসের লিড…………………………….1 পয়েন্ট  গ) যদি প্রতিকূল অবস্থার জন্য খেলার সময় 6 (ছয়) ঘন্টা বা তার বেশি সময় হারিয়ে যায় তবে উভয় দল তাদের প্রথম ইনিংস শেষ না করা পর্যন্ত কোন বোনাস পয়েন্ট দেওয়া হবে না।  লীগে দলের অবস্থান নির্ধারণ:  লিগ পর্বের সমাপ্তিতে দলগুলির অবস্থান মোট জমা পয়েন্ট দ্বারা নির্ধারিত হবে।  i) লিগ শেষ হওয়ার পর পয়েন্ট টেবিলে যদি দুটি (02) বা ততোধিক দলের অর্জিত পয়েন্ট সমান হয়ে যায়, তাহলে দলগুলোর অবস্থান নির্ণয় করা হবে সরাসরি জয়ের উচ্চ সংখ্যার দ্বারা। ii) যদি সরাসরি জয়ের সংখ্যা এখনও সমান হয় তবে সংশ্লিষ্ট ম্যাচে প্রথম ইনিংসে লিড থাকা দলকে স্ট্যান্ডিংয়ে উপরে রাখা হবে। iii) যদি এখনও সমান থাকে তবে খেলায় সংশ্লিষ্ট দলগুলি দ্বারা নেওয়া উইকেট প্রতি রানের সংখ্যা বিবেচনা করে অবস্থান নির্ধারণ করা হবে।  পয়েন্ট টেবিল  দলদক্ষিণাঞ্চল (C) ৩  ১  ০  ২  ০ ৪৬পূর্বাঞ্চল ৩  ১  ০  ২  ০ ৩৯মধ্যাঞ্চল ৩  ১  ১  ১  ০  ৩৩উত্তরাঞ্চল  ৩  ০  ১  ২  ০  ১৮  তথ্যসূত্র  বহিঃসংযোগ ইএসপিএন ক্রিকইনফো  বিষয়শ্রেণী:বাংলাদেশ ক্রিকেট লিগ
ঢাকা বিশ্ববিদ্যালয় ডিবেটিং সোসাইটি  কোনো সিন্ধান্তে উপনীত পৌছানো যায়নি। Ibrahim Husain Meraj (আলাপ) ০৮:১৩, ৬ জুন ২০১৫ (ইউটিসি)  – (অপসারণের প্রস্তাবনা দেখুনলগ দেখুন) () উল্লেখযোগ্যতা নিয়ে সন্দেহ রয়েছে। প্রতি বিশ্ববিদ্যালয়ে এই রকম বেশ কিছু সংগঠন থাকে।  বোধিসত্ত্ব (আলাপ) ১৭:২৮, ২০ জানুয়ারি ২০১৫ (ইউটিসি)  উল্লেখযোগ্যতার বিষয়ে: অক্সফোর্ড ইউনিয়ন বা ক্যামব্রিজ ইউনিভার্সিটির বিতর্ক ক্লাবগুলো নিয়ে যদি পাতা থাকতে পারে তাহলে বাংলাভাষী বিশ্ববিদ্যালয়গুলোর বিতর্ক ক্লাবগুলো (যারা অন্যতম প্রাচীন) নিয়ে সকলকে জানার সুযোগ করে দেয়া উচিত। যেমন এই পাতাটি দেখুন [Oxford_Union]। যেসব তথ্য বা ভুক্তি নিয়ে আপত্তি থাকতে পারে সেগুলো সব অপসারণ করা হয়েছে (যদি আরো থাকে তাহলে তা অপসারণ করা হবে)। তথ্য অপসারণ করা যায় তবে সম্পূর্ণ নিবন্ধন অপসারণ করা উচিত বলে মনে করি না। Cybrian saurav (আলাপ) ০৫:১৮, ২৫ জানুয়ারি ২০১৫ (ইউটিসি) সাইব্রিয়ান সৌরভ  , উল্লেখযোগ্যতার অভাব। Ibrahim Husain Meraj (আলাপ) ০৬:৫৬, ৪ ফেব্রুয়ারি ২০১৫ (ইউটিসি)